15. ΠΡΟΕΔΡΙΚΟΝ ΔΙΑΤΑΓΜΑ υπ΄αριθ. 602 της 9/15 Ιουλ.1980 (ΦΕΚ Α΄161) Περί βελτιώσεως διαδικασιών κατά την έκδοσιν διοικητικών πράξεων επί θεμάτων υπηρεσιακής καταστάσεως δημοσίων υπαλλήλων. ΄Εχοντες υπ΄όψει: 1.Τας διατάξεις : α) Της παρ.1 εδάφ. β΄του άρθρ. 2 του Νόμ.865/1979 «περί ρυθμίσεως θεμάτων τινών οργανώσεως και λειτουργίας υπηρεσιών του δημοσίου» και β) των άρθρ.2,3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 2.Την υπ΄αριθ.590/1980 γνωμοδότησιν του Συμβουλίου της Επικρατείας, προτάσει του Υπουργού Προεδρίας Κυβερνήσεως και των Υπουργών Συντονισμού, Εξωτερικών, Εθνικής Αμύνης, Δικαιοσύνης, Εσωτερικών, Εθνικής Παιδείας και Θρησκευμάτων, Οικονομικών, Γεωργίας, Πολιτισμού και Επιστημών, Βιομηχανίας και Ενεργείας, Εμπορίου, Εργασίας, Κοινωνικών Υπηρεσιών, Δημοσίων Έργων, Χωροταξίας, Οικισμού και Περιβάλλοντος, Συγκοινωνιών, Δημοσίας Τάξεως, Εμπορικής Ναυτιλίας και Βορείου Ελλάδος, αποφασίζομεν: ΄Αρθρον μόνον.-1.Πάσα πράξις διορισμού, αναδιορισμού και λύσεως υπαλληλικής σχέσεως ή μεταβολής εν γένει της υπηρεσιακής καταστάσεως του προσωπικού των δημοσίων υπηρεσιών (πλήν του Υπουργείου Εξωτερικών) και νομικών προσώπων δημοσιου δικαίου μέχρι και του βαθμού Αναπληρωτού Γενικού Διευθυντού, ενεργουμένη μέχρι τούδε κατά τας κειμένας διατάξεις δι΄εκδόσεως Π.Δ/τος προτάσει του οικείου Υπουργού, ενεργείται εφ΄εξής δι΄αποφάσεως του αυτού Υπουργού. 2.Η προηγουμένη παράγραφος ισχύει και προκειμένου περί των εκπαιδευτικών λειτουργών της στοιχειώδους και μέσης εκπαιδεύσεως, μέσης και ανωτέρας τεχνικής και επαγγελματικής εκπαιδεύσεως και δημοσίας εκκλησιαστικής εκπαιδεύσεως μέχρι και του επί μισθολογικώ κλιμακίω 10. 1.Ε.κ.14-15 Διοικητικές Πράξεις 